# data[].attributes.body
Hlutverk umboðsmanns barna er að bæta hag barna og unglinga og á að gæta þess að tekið sé tillit til réttinda barna, þarfa og hagsmuna á öllum sviðum samfélagsins.

Umboðsmaður barna tekur ekki til meðferðar ágreining milli einstaklinga en honum ber að leiðbeina þeim sem til hans leita með slík mál um leiðir sem færar eru innan stjórnsýslu og hjá dómstólum.

# data[].attributes.body
Foreldrum ber að hlusta á börn sín og haga málum alltaf þannig að það sé börnunum fyrir bestu

Foreldrar sem eru góðar fyrirmyndir, leiðbeina börnum sínum, hvetja þau og styðja, geta haft mikil og jákvæð áhrif á sjálfsmynd barnanna

Foreldrum ber að vernda börn sín gegn hvers konar ofbeldi og annarri vanvirðandi háttsemi.

Foreldrar eru mikilvægustu manneskjurnar í lífi hvers barns og þess vegna skiptir svo miklu máli að þeir hugsi vel um börnin sín og fái hjálp til að sinna þeim þegar þess er þörf.

www.barn.is

# data[].attributes.body
Barnasáttmálinn segir til um hvaða rétt börn eiga.
t.d.Jafnræði, hvað er barninu fyrir bestu, réttur til líf og þroska, réttur til nafns og ríkisfangs, tjáningarfrelsi og margt fleira.

2. grein Jafnræði — bann við mismunun.
Öll börn skulu njóta réttinda Barnasáttmálans án tillits til kynþáttar, litarháttar, kynferðis, tungu, trúar, stjórnmálaskoðana, ætternis, fötlunar, félagslegrar stöðu eða annarra aðstæðna þeirra eða stöðu eða athafna foreldra þeirra.
3. grein Það sem barninu er fyrir bestu.
Allar ákvarðanir eða ráðstafanir yfirvalda er varða börn skulu byggðar á því sem er börnum fyrir bestu. Setja á lög og reglur sem tryggja börnum þá vernd og umönnun sem velferð þeirra krefst. Aðildarríki eiga að sjá til þess að stofnanir og þjónusta sem annast börn uppfylli reglur sem stjórnvöld hafa sett, sérstaklega um öryggi, heilsuvernd, fjölda og hæfni starfsmanna og yfirumsjón.

# data[].attributes.body
Barnahús hóf starfsemi í nóvember 1998. Rekstur þess er á vegum Barnaverndarstofu sem fer með stjórn barnaverndarmála í umboði velferðarráðuneytisins.

Barnahús sinnir málefnum barna sem grunur leikur á að hafi sætt kynferðislegri áreitni eða ofbeldi. Barnaverndarnefndir bera ábyrgð á vinnslu slíkra mála og geta óskað eftir þjónustu Barnahúss. Börn og foreldrar þeirra geta með tilvísun barnaverndarnefnda fengið alla þjónustu á einum stað sér að kostnaðarlausu.

# data[].attributes.body
Öll eigum við leyndarmál en við eigum alltaf að geta sagt einhverjum frá ef eitthvað liggur á hjarta.

# data[].attributes.attachment_link.description
This is "Leyndarmálið" by Réttindi barna on Vimeo, the home for high quality videos and the people who love them.